Skiftende forklaringer fra Madsen

Den svenske freelancejournalist Kim Isabel Wall blev meldt savnet natten til fredag i sidste uge klokken 2.30, da hun ikke var kommet tilbage fra en reportagetur ombord på Peter Madsens ubåd. Herefter blev også ubåden meldt forsvundet, men den blev fredag formiddag spottet i Køge Bugt. Kort tid efter sank ubåden, mens ubådsejeren blev reddet i land. Peter Madsen har hævdet, at det skete som følge af en teknisk fejl, mens politiet hævder, at det var en bevidst handling.

I de indledende afhøringer har Peter Madsen forklaret, at den svenske freelancejournalist blev sat af på Refshaleøen. Siden har han overfor en dommer ændret sin forklaring til, at der var sket en "ulykke" og at han havde "begravet" Kim Wall til søs.

Peter Madsen nægter sig skyldig i sagen, men han er varetægtsfængslet frem til 5. september for "uagtsomt manddrab under særligt skærpende omstændigheder". Københavns Politi har dog opretholdt sigtelsen for manddrab imod ham. Han har siddet varetægtsfængslet siden lørdag den 12. august.

Læs også : VIDEO Politiet: Vi har fundet en torso i vandet